ზესტაფონის მუნიციპალიტეტში ახალგაზრდული ინიციატივების  ფარგლებში კონკურსი ,,მომავლის იდეა ქალაქის მერს“.

თუ ხარ კრეატიული, გსურს საკუთარი იდეების რეალიზება და ქალაქის განვითარებაში წვლილის შეტანა, ეს შესაძლებლობა შენთვისაა!

საკონკურსო პროექტის თემები:

1. ტურიზმის განვითარება ზესტაფონის მუნიციპალიტეტში – ინოვაციური პროექტებისა და სტრატეგიების გამოვლენა, რომლებიც ხელს შეუწყობენ მუნიციპალიტეტის ტურისტული პოტენციალის სრულფასოვან რეალიზებას.

2. სთრით არტი (ქუჩის ხელოვნება) ზესტაფონში – თანამედროვე ხელოვანების ჩართულობით მუნიციპალიტეტის ურბანული სივრცეების ათვისება, კედლის მხატვრობისა (მურალების) და ვიზუალური ინსტალაციების შექმნა.

პროექტის განხორციელების ადგილი: ზესტაფონის მუნიციპალიტეტი.
 
 კონკურსში მონაწილეობის უფლება აქვთ:

საქართველოს ტერიტორიაზე მცხოვრებ 18 წლიდან მოქალაქეს, ახალგაზრდულ საინიციატივო ჯგუფს, ორგანიზაციებს რეგისტრირებულს ახალგაზრდული მიმართულებით და ახალგაზრდული მიმართულების შინაარსის პროექტების მხარდამჭერ ორგანიზაციებს.

კონკურსის მიზანი: 

1. იდეების რეალიზება: ახალგაზრდების იდეების, შემოქმედებითი პოტენციალის ხელშეწყობა და სიახლეების დანერგვა ზესტაფონის მუნიციპალიტეტში. საგანმანათლებლო/შემეცნებითი პროექტების მხარდაჭერა.
1. ჩართულობა და კომუნიკაცია: საზოგადოებრივ ცხოვრებაში ახალგაზრდების მონაწილეობის გაზრდა და მერიასთან ეფექტური დიალოგი.
1. ეკონომიკური გაძლიერება: ახალგაზრდების დასაქმების ხელშეწყობა და მოქალაქეობრივი პასუხისმგებლობის ამაღლება. ტურიზმის განვითარების ხელშეწყობა.

კონკურსში მონაწილეობის მსურველების განაცხადების მიღების თარიღია: 2026 წლის 28 ოქტომბრიდან 10 ნოემბრის ჩათვლით. კონკურსში გამარჯვებული პროექტის განხორციელების ვადა განისაზღვროს 2026 წლის 31 დეკემბრის ჩათვლით.
განაცხადები მიიღება ელექტრონულ ფოსტაზე: info.zestafoni@zestafoni.gov.ge

კონკურსის დებულება და სააპლიკაციო ფორმა იხილეთ ამავე გვერდზე.

